# data[].attributes.body
Hvad er grøn transport og hvodan kan man gøre den grøner i fremtiden

# data[].attributes.body
hvad ville det gøre af forskel hvis der kun var el biler i verden istedet for benzin

# data[].attributes.body
Hvordan kan man gøre transport grønere i Danmark.

# data[].attributes.body
https://www.sdu.dk/da/nyheder/forskningsnyheder/fremtidens-fly-skal-flyve-paa-co2-og-brint

# data[].attributes.attachment_link.readable_text
Mens flyveturen i dag er den transportform, som udleder mest CO ₂ til skade for klimaet, så udgør netop CO ₂ en vigtig del af de bæredygtige flybrændstoffer, som flyene i fremtiden skal flyve på.

- Vi har modtaget godt 37 millioner kroner til at udvikle en halv liter bæredygtigt flybrændstof, siger professor Morten Birkved fra Institut for Grøn Teknologi.

Sammen med nogle af de tungeste spillere på den europæiske scene inden for forskning og udvikling af bæredygtig energi er Morten Birkved med i projektet Take-Off, som skal udvikle grønne flybrændstoffer.

"
Vi har modtaget godt 37 millioner kroner til at udvikle en halv liter bæredygtigt flybrændstof

Morten Birkved, professor

Til forskel fra andre projekter, som også arbejder på at gøre flyveturen grøn, udmærker projektet Take-Off sig ved, at flyene ikke behøver at udskifte motorer for at flyve grønt.

- Folk forestiller sig, at flyene skal have solfangere på ryggen for at flyve klimaneutralt. Men nej, det er den samme Boeing 737, som flyver os til Paris, som vi også i fremtiden vil sætte os ind i.

- Det er præcis samme motor, det er kun brændstoffet, vi ændrer fra fossil jetfuel til bæredygtigt jetfuel, påpeger professor Morten Birkved.

Mest bæredygtig metode

Før corona-pandemien lammede den pulserende flytrafik, udgav Det Europæiske Miljøagentur rapporten "European Aviation Environmental Report 2019", hvor en prognose viste, at fra 2017-2040 vil den europæiske luftfartssektor vokse med 42 procent, mens CO ₂-udledningerne vil stige 21 procent til 198 megaton eller 198.000.000 ton CO ₂.

Derfor arbejder forskere overalt i verden på højtryk for hurtigst muligt at udvikle bæredygtige flybrændstoffer, så passagerer kan nyde den hurtige tur verden rundt uden sort samvittighed.

Forskerne undersøger forskellige metoder til at skabe bæredygtige flybrændstofkoncepter, hovedsageligt baseret på biobrændstoffer og teknologien Fischer-Tropsch-processen, som også blev brugt under 2. Verdenskrig.

Brint og CO₂

- Vi kommer aldrig til at flytte mennesker uden at udlede CO ₂, men vi ønsker alle at få mest muligt brændstof til mindst mulig klimabelastning. Vi ved endnu ikke hvilken metode, der er mest miljømæssig og økonomisk bæredygtig, derfor er vi nødt til at prøve os frem, siger Morten Birkved:

I projektet Take-Off vil forskerne skabe bæredygtigt flybrændstof ud af brint og CO ₂. CO ₂'en skal høstes fra skorstene på for eksempel affaldsforbrændinger, mens brinten skal produceres via elektrolyse ved hjælp af vindmølle-energi. En ny type katalysatorer, som forskningsinstituttet TNO i Holland har patent på, skal effektivt omdanne CO ₂ og brint til brændstoffer.

- Hvis det lykkes at producere flybrændstoffer ved hjælp af denne metode, vurderer jeg, at det meget vel kan vise sig at være den både mest bæredygtige, men også billigste metode, fordi den ikke kræver nye fly eller motorer. Det kræver blot, at vi får de særlige katalysatorer op at køre, forklarer Morten Birkved.

Hvor meget koster det

Forskerne på SDU har netop ansvaret for at udarbejde de beregninger, som i sidste ende skal vise, hvor bæredygtig den pågældende metode egentlig er sammenlignet med andre metoder.

Det er et yderst kompliceret regnestykke, som inkluderer klimabelastningen fra beton, komposit og metaller som vindmøllerne er bygget af til, at brændstoffet ender som gas fra flyenes motorer.

- Vi skal producere en halv liter jetfuel, men vi bliver nødt til at opskalere og udregne, hvor bæredygtig metoden er, når systemet skal producere en million liter jetfuel om ugen. Til den udregning har vi et softwaresystem, Aspen, som vi er rigtig dygtige til at betjene.

- Men vi skal også undersøge det miljøaftryk, flybrændstoffet giver. Skabes der for eksempel giftige stoffer i udstødningen, er vi selvsagt nødsaget til også at inddrage effekterne af disse i vores beregninger, siger Morten Birkved.

Udover at stå for beregningerne af flybrændstoffernes miljøbelastning skal forskerne fra SDU også udregne, hvor meget dyrere billetprisen ender med at bliver for forbrugerne.

- Jeg vil endnu ikke komme med et bud på, hvor meget dyrere billetten bliver. Ting tager tid. Hvis udfaldet er positivt, så kan vi måske være klar med at tanke de første fly i 2030.

- Men der er ingen tvivl om, at både flyselskaber og kunder er indforståede med, at det bliver dyrere at flyve bæredygtigt. Vi ser allerede hvordan mange flypassagerer klimakompenserer ved at tilkøbe for eksempel træplantning, påpeger Morten Birkved.

# data[].attributes.attachment_link.title
Fremtidens fly skal flyve på CO2 og brint

# data[].attributes.attachment_link.description
Mens flyveturen i dag er den transportform, som udleder mest CO 2 til skade for klimaet, så udgør netop CO 2 en vigtig del af de bæredygtige flybrændstoffer, som flyene i fremtiden skal flyve på. - Vi har modtaget godt 37 millioner kroner til at udvikle en halv liter bæredygtigt flybrændstof, siger professor Morten Birkved fra Institut for Grøn Teknologi.

# data[].attributes.body
https://csr.dk/coop-tester-varetransport-med-tog

# data[].attributes.attachment_link.readable_text
Coop flytter nu transport af udvalgt frugt og grønt fra lastbiler over på tog. Det sker i en test, med en væsentlig klimabesparelse i sigte, hvor en række varer fra Spanien nu skal transporteres mere klimavenligt.

Nye beregninger fra Coops klimaafdeling viser at CO2 udledningen i transporten fra marker i Spanien til lagre i Danmark kan reduceres med hele 65% ved at ændre transportform.

Kundernes valg af varer har stor betydning for Coops klimabelastning, men med ambitionen om at levere så klimavenligt et sortiment til forbrugerne som muligt, er der også andre håndtag, der kan give markante besparelser og som ikke kræver adfærdsændringer hos forbrugeren. Derfor har man som et led i Coops samlede klimaplan nu kigget nærmere på selve transporten af varerne. Resultatet vidner om et stort potentiale ved at ændre transportform fra Sydeuropa til Nordeuropa.

"Klimamæssigt bør vi grundlæggende spise mest muligt frugt og grønt, som er dyrket under åben himmel, der hvor det er sæson til det, hvilket det ofte er i Spanien. Det bedste vi kan gøre, er derfor at forholde os til transporten af disse vare. Hvis vi skifter transport fra lastbil til tog, viser beregninger at vi kan reducere klimabelastningen fra transporten med op til 65%. Den test går vi nu i gang med, samtidig med at vi undersøger, hvordan det vil influere på leverancekvaliteten og vores forretning," siger Klimachef i Coop, Peter Svendsen.

Testen igangsættes med udvalgte varer, i første omgang druer, der lander i butikkerne i uge 35.

For at gøre det klimavenlige valg tydeligt for forbrugeren vil disse druer bære et klistermærke med teksten: "Jeg har taget toget - for klimaets skyld".

En eventuel meromkostning til togtransporten skal finansieres af Coops Klimapulje, hvor der årligt er afsat et større mio. beløb til at træffe nye og mere klimavenlige valg til sikring af et mere klimavenligt sortiment. Således vil druerne transporteret på tog ikke blive dyrere for forbrugeren.

Toget, der benyttes går under navnet CoolRail og er specifikt designet til at fragte friskt producerede råvarer klimavenligt fra syd- til Nordeuropa.

I testen transporteres druerne på tog fra Spanien til Köln i Tyskland. Såfremt testen er en succes forventes udvalget af tog-varer at blive betragteligt større til næste år ligesom endestationen forventes at blive i Danmark.

Testen med transport af udvalgte varer fra Spanien er en del af Coops klimastrategi og bidrager til målsætningen om at reducere klimabelastningen, relateret til varesalget, med 1.000.000 tons i 2030.

# data[].attributes.attachment_link.description
Coop flytter nu transport af udvalgt frugt og grønt fra lastbiler over på tog. Det sker i en test, med en væsentlig klimabesparelse i sigte, hvor en række varer fra Spanien nu skal transporteres mere klimavenligt. Nye beregninger fra Coops klimaafdeling viser at CO2 udledningen i transporten fra marker i Spanien til lagre i Danmark kan reduceres med hele 65% ved at ændre transportform.

# data[].attributes.body
https://www.visitodense.dk/turist/hvad-skal-du-se/baeredygtighed/odense-som-baeredygtighttps://www.visitodense.dk/turist/hvad-skal-du-se/baeredygtighed/odense-som-baeredygtig

# data[].attributes.attachment_link.readable_text
Odenses transportsystem er baseret på bæredygtige transportformer med gang, cykling og offentlig transport i fokus. Cykling adskiller Odense fra mange andre byer, fordi det skaber sundere mennesker, mindre luftforurening og en samlet renere by.

# data[].attributes.attachment_link.description
Bæredygtighed er en integreret del af den danske tankegang. For danskere betyder bæredygtighed at arbejde sammen for at imødekomme både de nuværende og fremtidige behov i samfundet. Danmark er førende inden for bæredygtighed, fra vedvarende vindenergi til dansk cykelkultur.

# data[].attributes.body
Er letbanen klimavenlig? Hvorfor og hvorfor ikke